Document ID: /fineweb-2-swissfilter-quality_10-filterrobots/filtered/02821.jsonl.gz/114

U zadnjem kolu jesenskog dijela prvenstva amaterske 3.lige nogometne lige regije Zürich, Croatia Zürich je doživjela novi poraz na domaćem terenu kojim je još čvršće prikovana za dno ljestvice.
NK Croatia Zürich : SV Hòngg II 0:1 (0:1)
U utakmica protiv lidera prvenstva, momčadi Hòngga II, posljednjoplasirana momčad lige Croatia Zürich je pružila jak otpor, ali nedovoljan za nešto više od minimalnog poraza na domaćem terenu.
Oko stotinjak navijača Croatije, koliko ih se okupilo po hladnom i kišovitom vremenu, nije moglo biti zadovoljno rezultatom iako se unaprijed znalo da se Croatia teško može suprotstaviti prvoplasiranoj momčadi lige.
Utakmicu je odlučila pogreška obrane Croatije u 18. minuti kada jednu povratnu loptu presijeca protivnički napadač, bježi obrani Croatije te iz drugog pokušaja pospremio u mrežu hrvatske momčadi. Najbolji pojedinac u redovima Croatije, vratar Frano Dukić bio je nemoćan kod drugog šuta protivničkog igrača koji je zakucao loptu u gornji lijevi kut Dukićeve mreže.
Gosti su tijekom većeg dijela prvog poluvremena gosti su imali premoć, stvorili su više prilika ali je vratar Dukić sve obranio.
Od početka drugog poluvremena Croatia je preuzela igru i stalno napadala, ali bez konačne završnice. Izgledalo je kako u napadu hrvatske momčadi nema pravog realizatora koji će pospremiti loptu u mrežu protivnika.
Sastav Croatije Zürich: Frano Dukić, Jurica Barišić, Davkr Crnković, Carlos Miguel Fernandes Monteiro, Josip Filipović, Sebastijan Jurić, Loris Tanzillo, Kristijan Krstić, Stanislav Blažanović, Stjepan Laštro (C), Ivan Zubonja. Još je igrao: Nicola Petrlić. Trener-igrač: Stanislav Blažanović.
Croatiju na proljeće čeka težak ispit u borbi za opstanak. U ligi od 12 klubova, od kojih dva posljednja sele u niži rang, Croatia je posljednja sa svega 2 osvojena boda iz 11 utakmica. Klubovi od 10. mjesta, koje jamči opstanak u ligi imaju 13 i više bodova. Zaostatak od 11 bodova je teško ostvariv ali nije nemoguć. Bila bi šteta da Croatia nakon gotovo 20 godina mora seliti u nižu ligu.